A. LANDBRUGSLOVGIVNING

1. 31997 R 0478: Kommissionens forordning (EF) nr. 478/97 af 14. marts 1997 om gennemførelsesbestemmelser til Rådets forordning (EF) nr. 2200/96 for så vidt angår foreløbig anerkendelse af producentsammenslutninger (EFT L 75 af 15.3.1997, s. 4), senest ændret ved:

- 31999 R 0243: Kommissionens forordning (EF) nr. 243/1999 af 1.2.1999 (EFT L 27 af 2.2.1999, s. 8)

Uanset artikel 3 i forordning (EF) nr. 478/97 vil Polen få tildelt en treårig overgangsperiode efter tiltrædelsesdatoen, i løbet af hvilken minimumsbetingelserne for foreløbig anerkendelse af producentsammenslutninger fastsættes til fem producenter og EUR 100000. Varigheden af den foreløbige anerkendelse kan ikke overstige fem år regnet fra datoen for den kompetente nationale myndigheds godkendelse.

Ved udgangen af den treårige overgangsperiode gælder de særlige betingelser for foreløbig anerkendelse, der er fastsat i artikel 3 i forordning (EF) nr. 478/97, dvs. halvdelen af de minimumsbetingelser, der gælder for anerkendelse af producentsammenslutninger, jf. bilag I og II til forordning (EF) nr. 412/97 [18].

Hvis en producentsammenslutning ikke opfylder minimumsbetingelserne i henhold til forordning (EF) nr. 478/97 ved udgangen af treårsperioden, trækkes den foreløbige anerkendelse tilbage.

2. 31997 R 2597: Rådets forordning (EF) nr. 2597/97 af 18. december 1997 om supplerende regler til den fælles markedsordning for mælk og mejeriprodukter med hensyn til konsummælk (EFT L 351 af 23.12.1997, s. 13), senest ændret ved:

- 31999 R 1602: Rådets forordning (EF) nr. 1602/1999 af 19.7.1999 (EFT L 189 af 22.7.1999, s. 43).

Uanset artikel 3, stk. 1, litra b), c) og d) i forordning (EF) nr. 2597/97 finder kravene med hensyn til fedtindhold ikke anvendelse på konsummælk fremstillet i Polen i en periode på fem år fra tiltrædelsesdatoen. Konsummælk, der ikke opfylder kravene med hensyn til fedtindhold, må kun afsættes i Polen eller eksporteres til et tredjeland.

3. 31998 R 2848: Kommissionens forordning (EF) nr. 2848/98 af 22. december 1998 om gennemførelsesbestemmelser til Rådets forordning (EØF) nr. 2075/92 for så vidt angår præmieordningen, produktionskvoterne og den særstøtte, der ydes til producentsammenslutningerne, i tobakssektoren (EFT L 358 af 31.12.1998, s. 0017), senest ændret ved:

- 32002 R 1983: Kommissionens forordning (EF) nr. 1983/2002 af 7.11.2002 (EFT L 306 af 8.11.2002, s. 8),

Uanset bilag I i forordning (EF) nr. 2848/98 fastsættes grænsen for anerkendelse som producentsammenslutning til 1 % af garantigrænsen i samtlige produktionsområder i Polen for en periode på fem år fra tiltrædelsesdatoen.

4. 31999 R 1254: Rådets forordning (EF) nr. 1254/1999 af 17. maj 1999 om den fælles markedsordning for oksekød (EFT L 160 af 26.6.1999, s. 21), senest ændret ved:

- 32001 R 2345: Kommissionens forordning (EF) nr. 2345/2001 af 30.11.2001 (EFT L 315 af 1.12.2001, s. 29)

Uanset artikel 3, litra f), i forordning (EF) nr. 1254/1999 kan Polen indtil udgangen af 2006 betragte køer af racer, der er anført i bilag I til Kommissionens forordning (EF) nr. 2342/1999 om gennemførelsesbestemmelser for Rådets forordning (EF) nr. 1254/1999 om den fælles markedsordning for oksekød, for så vidt angår præmieordningerne [19], som berettiget til ammekopræmie, jf. underafdeling 3 i forordning (EF) nr. 1254/1999, forudsat at de er blevet bedækket af tyre af kødracer eller insemineret med sæd fra sådanne tyre.

[18] Kommissionens forordning (EF) nr. 412/97 om fastsættelse af gennemførelsesbestemmelser til Rådets forordning (EF) nr. 2200/96 for så vidt angår anerkendelse af producentorganisationer (EFT L 62 af 4.3.1997, s. 16). Senest ændret ved Kommissionens forordning (EF) nr. 1120/2001 (EFT L 153 af 8.6.2001, s. 10).

[19] EFT L 281 af 4.11.1999, s. 30. Senest ændret ved Kommissionens forordning (EF) nr. 1830/2002 (EFT L 277 af 15.10.2002, s. 15).

--------------------------------------------------